สวัสดีค่ะ ดิฉันเป็นเยื่อบุโพรงมดลูกเจริญผิดที่ คุณให้รักษาด้วยวิธีการฉีดยาคุมโดย เริ่มฉีดตั้งแต่เดือน มิถุนาบน ถึง เดือน กุมภาพันธ์ เป็นจำนวน 9 เข็ม อยากทราบว่าประจำเดือนจะมาปกติได้เมื่อไหร่คะ หลังจากที่ฉีด ผมร่วงมากเกี่ยวกับยาที่ฉีดมั้ยคะ ขอบมากค่ะ
สวัสดีค่ะ เยื่อบุโพรงมดลูกเจริญผิดที่จึงหมายถึง ภาวะที่เยื่อบุโพรงมดลูกเจริญเติบโตอยู่นอกโพรงมดลูกหรือแทรกในผนังหรือกล้ามเนื้อมดลูก รวมถึงอาจไปเติบโตตามอวัยวะต่าง ๆ ทั้งเยื่อบุช่องท้อง รังไข่ ผนังกระเพาะปัสสาวะ เป็นต้น เมื่อเยื่อบุโพรงมดลูกเติบโตผิดที่ อาจทำให้เลือดสีแดงคล้ำหรือข้นคล้ายช็อกโกแลตไปปรากฏในอวัยวะต่าง ๆ อาจทำให้มีอาการปวดท้องประจำเดือนมากหรือมีเลือดออกมากผิดปกติจากช่องคลอดการรักษาด้วยการฉีดยาคุมนั้นเพื่อลดการมีเลือดประจำเดือนมากหรือปวดประจำเดือน ซึ่งทำให้ผู้ป่วยไม่สามารถตั้งครรภ์ได้ในระหว่างนี้หลังฉีดยาคุมประจำเดือนจะกลับมาเป็นปกติในประมาณ 3-6 เดือนขึ้นกับบุคคล บางคนอาจนานเป็นปี ผลข้างเคียงของยาฉีดคุมกำเนิดเช่นเลือดออกทางช่องคลอดกระปริดกระปรอย ประจำเดือนไม่มา ปวดศีรษะ ปวดท้อง มีอาการอ่อนแรง หรืออ่อนเพลียมากกว่าปกติ วิงเวียนศีรษะ น้ำหนักเพิ่ม อาจทำให้มีผมร่วงได้ในกรณีที่เป็นยาคุมชนิดที่มีการออกฤทธิ์เกี่ยวกับฮอร์โมนเพศชายมาก ควรปรึกษาแพทย์ที่รักษาว่ามีผลข้างเคียงเรื่องผมร่วง แพทย์อาจจะพิจารณาใช้ยาประเภทที่มีการออกฤทธิ์เกี่ยวกับฮอร์โมนเพศชายต่ำที่สุด